Museum da vallada Chasa retica a Samignun-Plan
Il museum da vallada da Samignun

Purtret
Il museum da vallada en la Chasa retica a Samignun-Plan preschenta en differents locals la vita d'ina famiglia da purs tipica da Samignun dal 16avel fin al 19avel tschientaner. Ils objects da diever istorics han abitantas ed abitants da Samignun tegnì en salv sur onns e quests objects furman oz la basa da l'exposiziun davart l'istorgia locala.

La chasa purila engiadinaisa datescha da l'onn 1658 ed è decorada ritgamain cun sgrafits, picturas che vegnan fatgas directamain en la liadira. A medem temp sa fa valair l'influenza dal Tirol. Uschia represchenta la Chasa retica er architectonicamain l'istorgia da la val. L'urbarisaziun è vegnida nà da l'Engiadina bassa, ma – pervia da sia situaziun – ha la val survegnì sia tempra er dal Tirol.

En la Chasa retica vegn tematisada er la vita e l'ovra dal pader benedictin e scriptur Maurus Carnot (1865-1939).